આપણે કોઈ સમસ્યાનું સુક્ષ્મ અવલોકન કરીએ તો જણાય છે કે સમસ્યા ઉદભવ થવાના ઘણા કારણો હોયછે. કેટલાક દેખાઈ જણાઈ આવે તેવા હોયછે. જ્યારે ઘણા કારણો આપણી ઇન્દ્રિયોની પહોંચ બહારના હોયછે. આપણે એ બાબત સમજી અને સ્વીકારી લેવી જોઈશે કે આપણી ઇન્દ્રિયોની ક્ષમતાથી પર હોય તેવી બાબતો આપણી આસપાસ મોજુદ હોય તોપણ આપણે તેને અનુભવી શકતા નથી. જેમ આપણે અંધારામાં જોઈ શકતા નથી પણ ચામાચિડિયું જોઈ શકે છે તેમ ન્ જોઈ શકાય તેવા કારણો પણ આપણી મુશ્કેલીઓ માટે જવાબદાર હોઈશકે છે. જોઈ ન્ શકાય તેવા કારણો માં - ગ્રહદોષ, વાસ્તુ દોષ, પિતૃ દોષ, કુળદેવી કે દેવતા દોષ વગેરે ગણાય છે. જે તે સમસ્યાના નિરાકરણ માટે જ્યારે આ બધા જોઈ શકાય તેવા અને જોઈ ન શકાય તેવા પરિબળોમાંથી પ્રમાણમાં વધુ અસર કરનાર કારણ પકડી શકાય ત્યારે સમસ્યાનો ઉકેલ સફળતા પૂર્વક કરી શકાય છે. આમ સમસ્યાનું નિદાન કરનાર વ્યક્તિને કારણોના જેટલા વધુ આયામોનું જ્ઞાન હોય તેમ ઉપાય સારી રીતે થઈ શકે.